
Anexa nr.1

Modelul de evaluare a loturilor pomicole, cu sau fără căsuțe de vacanță, 
din cadrul întovărășirilor pomicole, amplasate în toate localitățile Republicii Moldova, 
în scopul impozitării

1. În calitate de Obiect al evaluării se consideră:
· Lot pomicol, cu sau fără căsuțe de vacanță, din cadrul întovărășirii pomicole;
· Căsuță de vacanță amplasată pe lot pomicol din cadrul întovărășirii pomicole.

2. Valoarea estimată a lotului pomicol, cu sau fără căsuțe de vacanță, din cadrul întovărășirii pomicole se va determina după următoarea formulă:

	VLP = EXP(SInt. LP+ Ln(SLP)*KSLP) * KAjC * KLPÎnt|Zonă
	(1)



unde:	 
	VLP
	– valoarea estimată a lotului pomicol, cu sau fără căsuțe de vacanță, din cadrul întovărășirii pomicole. 
Se consideră lot pomicol, terenul înscris cu modul de folosință “lot pomicol” în Registrul bunurilor imobile;

	SInt.LP
	– Intercepta ecuației de regresie a factorului valoric “suprafața lotului pomicol”;

	SLP
	– suprafața lotului pomicol înscrisă în Registrul bunurilor imobile, convertită în metri pătrați (precizia 1,0);

	KSLP
	– coeficientul factorului valoric “suprafața lotului pomicol”;

	KAjC
	– coeficientul ajustărilor comune (se va determina conform formulei 3 din pct. 4);

	KLP Înt|Zonă
	– coeficientul factorului valoric “întovărășirea/zonă valorică”. 
Factorul valoric dat se determină conform anexei 2 la prezentul ordin;



3. Valoarea estimată a căsuței de vacanță se va determina după următoarea formulă:

	VC = EXP[(SInt+KS*Ln(Sext)) + (AInt.+ A*KA + A2*KA2 + A3*KA3) + KMU + KMP + KST + KAc + KTÎ+ KSB|DS + KMA + KGÎ ] * KAjC * GDF *KCVÎnt|Zonă
	(2)




unde:
	VC
	– valoarea estimată a căsuței de vacanță, lei. 
Se consideră căsuță de vacanță, construcția înscrisă cu modul de folosință “căsuță de vacanță” în Registrul bunurilor imobile, amplasată pe un teren înscris în Registrul bunurilor imobile cu modul de folosință “lot pomicol” din cadrul întovărășirilor pomicole;

	SInt.
	– intercepta ecuației de regresie pentru factorul valoric “suprafața totală exterioară”;

	Sext
	– suprafața totală exterioară a căsuței de vacanță, m.p. 
Suprafața totală exterioară constituie suprafața calculată în baza măsurărilor efectuate pe conturul exterior al pereților externi (mai sus de soclu) ai construcției. În suprafața totală exterioară se include suma suprafețelor exterioare ale fiecărui etaj terestru, suprafața exterioară a mansardei, suprafața exterioară a anexelor și suprafața bovindourilor. 
În suprafața totală exterioară nu se include suprafața subsolului, demisolului, etajului tehnic. De asemenea, în suprafața totală exterioară nu se includ suprafețele balcoanelor, logiilor, teraselor, pridvoarelor.

	Ks
	– coeficientul factorului valoric “suprafața totală exterioară”;

	AInt.
	– intercepta ecuației de regresie pentru factorul valoric “vârsta cronologică”;

	A
	– vârsta cronologică, ani (precizia 1,0). 
Vârsta cronologică se calculează ca diferență dintre anul evaluării / reevaluării masive și anul construcției / dării în exploatare a construcției;

	KA
	– coeficientul factorului valoric “vârsta cronologică”;

	A2
	– funcția pătratică a factorului valoric “vârsta cronologică”;

	KA2
	– coeficientul factorului valoric “vârsta cronologică” în cadrul funcției pătratice;

	A3
	– funcția cubică a factorului valoric “vârsta cronologică”;

	KA3
	– coeficientul factorului valoric “vârsta cronologică” în cadrul funcției cubice;

	KMU
	– coeficientul factorului valoric “modul de utilizare a căsuței de vacanță”;

	KMP
	– coeficientul factorului valoric “materialul pereților”. 
Materialul pereților reprezintă tipul materialului predominant al pereților exteriori ai construcției;

	KST
	– coeficientul factorului valoric “starea tehnică a căsuței de vacanță”;

	KAc
	– coeficientul factorului valoric “materialul acoperișului”;

	KTÎ
	– coeficientul factorului valoric “tipul încălzirii căsuței de vacanță”;

	KSB|DS
	– coeficientul factorului valoric “existența subsolului și / sau demisolului”;

	KMA
	– coeficientul factorului valoric “existența mansardei”;

	KGÎ
	– coeficientul factorului valoric “existența garajului încorporat”;

	GDF
	– coeficientul ce exprimă gradul de finalizare a căsuței de vacanță (precizia 0,01);

	KAjC
	– coeficientul ajustărilor comune (se va determina conform formulei 3 din pct. 4);

	KCV Înt|Zonă
	– coeficientul factorului valoric “întovărășirea / zonă valorică”. 
Factorul valoric dat se determină conform anexei 2 la prezentul ordin;



4. Coeficientul ajustărilor comune se va determina după următoarea formulă:

	KAjC = EXP(KDA + KGA + KAp + KCA + KEL + KPA)
	(3)



unde:
	KDA
	– coeficientul factorului valoric “drumul de acces”; 

	KGA
	– coeficientul factorului valoric “existența gazoductului”. 
Factorul valoric dat se ia în considerație în cazul în care, pe terenul și / sau în construcție există gazoduct;

	KAp
	– coeficientul factorului valoric “existența apeductului”. 
Factorul valoric dat se ia în considerație în cazul în care, pe terenul și / sau în construcție există apeduct;

	KCA
	– coeficientul factorului valoric “existența canalizării”. 
Factorul valoric dat se ia în considerație în cazul în care, pe terenul și / sau în construcție există canalizare;

	KEL
	– coeficientul factorului valoric “existența rețelei de electricitate”. 
Factorul valoric dat se ia în considerație în cazul în care, pe terenul și / sau în construcție există rețea de electricitate;

	KPA
	– coeficientul factorului valoric „tipul pantei”.



5. Valoarea estimată a lotului pomicol cu căsuță de vacanță se va determina după următoarea formulă:

	V = VLP + VC
	(4)


unde:
V	– valoarea estimată a lotului pomicol cu căsuță de vacanță, lei;
VLP	– valoarea estimată a lotului pomicol, se va determina conform formulei 1 din pct. 2, lei;
VC 	– valoarea estimată a căsuței de vacanță, se va determina conform formulei 2 din pct. 3, lei. Căsuță de vacanță se consideră construcție principală.

6. Coeficienții factorilor valorici, aplicați în modelul de evaluare a loturilor pomicole și căsuțelor de vacanță, din cadrul întovărășirilor pomicole, amplasate în toate localitățile Republicii Moldova, în scopul impozitării, sunt detaliați în anexa nr.3.

